
Comhairle Cathrach na Gaillimhe
Galway City Council

LEABHRÁN EOLAIS
OIBRÍ CÚRAIM SHÓISIALAIGH




[bookmark: _Hlk136254596][bookmark: _Hlk136258007]DÁTA DEIRIDH CHUN IARRATAIS CHOMHLÁNAITHE A FHÁIL:


4.00pm Dé Luain, 28ú Lúnasa 2023
_______________________________________________________________________
Comhairle Cathrach na Gaillimhe
Halla na Cathrach, Bothar an Choláiste, Gaillimh. H91X4K8

Rphost: recruitment@galwaycity.ie 
Teil: 091-536400










· Seiceáil na pointí seo a leanas sula seolann tú an fhoirm seo:  SEICLIOSTA TÁBHACHTACH

Ní mór gach foirm iarratais a chur isteach, a chomhlánú go hiomlán (i.e. Alt 1 – Roinn 2)  agus na doiciméid uile a iarradh a chur san áireamh  faoi  4.00pm Dé Luain, 28ú Lúnasa 2023. Cuirfear gach  iarratas neamhiomlán ar ais mar  iarratais neamhbhailí tar éis an dáta deiridh agus ní chuirfear san áireamh iad sa chomórtas.

· Ní mór an t-eolas ar fad a chur ar fáil ach amháin ar an bhfoirm iarratais fhoirmiúil. Ní bhreithneofar eolas breise trí Curriculum Vitae.  

· Cinntigh go bhfuil d'fhoirm iarratais comhlánaithe i bhformáid chlóscríofa  agus gur fhreagair tú gach ceist go hiomlán.  

· Iarratais trí Ríomhphost:  Ní mór an fhoirm iarratais chomhlánaithe, i dteannta le cóipeanna scanta de Cháilíochtaí Oideachais ábhartha a sheoladh trí ríomhphost chuig recruitment@galwaycity.ie mar dhoiciméad PDF nó Word AONAIR AMHÁIN (seachas doiciméid scanta aonair) faoi 4.00pm 4.00pm Dé Luain, 28ú Lúnasa 2023. Cinntigh go bhfuil “Oibrí Cúraim Shóisialaigh” scríofa sa bharra ábhair

· Tabhair faoi deara nár chóir go mbeadh r-phost agus ceangaltáin níos mó ná 15mb i méid.  Tá sé de fhreagracht ar an iarratasóir a chinntiú nach sáraíonn an ríomhphost agus na ceangaltáin na teorainneacha méide.  

· Iarratais Poist/Seachadta: Is féidir an fhoirm iarratais chomhlánaithe a chur isteach tríd an bpost/a sheachadadh agus ní mór  4 Chóip a bheith san áireamh ann i.e. 1 chóip bhunaidh agus 3 chóip den fhoirm iarratais,  mar aon le 4 chóip de Cháilíochtaí Oideachais ábhartha, ní mór í a chur isteach  faoi  4.00pm Dé Luain, 28ú Lúnasa 2023.

· Beidh teastais bhunaidh ag teastáil roimh aon choinne.   Measfar iarratais a chuirtear isteach nach gcomhlíonann na riachtanais mar atá leagtha amach a bheith neamhbhailí, cuirfear ar ais chuig an iarrthóir iad agus NÍ chuirfear san áireamh iad sa chéad chéim eile den chomórtas.

· Tabhair faoi deara, le do thoil, nach leor Deimhnithe agus Ceadúnas Tiomána ábhartha a chur faoi bhráid na hoifige seo roimhe seo chun na riachtanais iarratais reatha a chomhlíonadh.
· Gearrliostaeofar iarratais ar bhonn na faisnéise a chuirtear ar fáil ar an bhfoirm iarratais agus dá bhrí sin ba chóir duit a chinntiú go bhfuil d'iarratas comhlánaithe go hiomlán agat agus go gcuirtear isteach na doiciméid go léir a iarrtar.

· Ba cheart d'iarrthóirí dóthain ama a thabhairt chun a chinntiú nach mbeidh an seachadadh níos déanaí ná an t-am is déanaí chun glacadh leis.  Is ar an iarratasóir atá an fhreagracht a chinntiú go  bhfaigheann an Rannóg Acmhainní Daonna, Comhairle Cathrach na Gaillimhe, an fhoirm iarratais ina hiomláine in am.  

· Cuir aon athrú seolta in iúl don Roinn Acmhainní Daonna.  Cinntigh, le do thoil, go gcuireann tú uimhir theagmhála bhailí reatha ar d'fhoirm iarratais.

· Ní bhreithneofar éilimh gur cailleadh nó gur cuireadh moill ar aon fhoirm iarratais nó litir a bhaineann leis sa phost mura gcuirtear Deimhniú Postála Oifig an Phoist ar fáil chun tacú leis na héilimh sin.  Is ar an iarratasóir atá an fhreagracht teagmháil a dhéanamh le An Post maidir le haon mhoill.
	Post Mar Oibrí Cúraim Shóisialaigh
An Post:
Tá iarratais á lorg ag Comhairle Cathrach na Gaillimhe uathu siúd cuí-cháilithe a bhfuil an taithí lena bhaineann acu don phost mar Oibrí Cúraim Shóisialaigh (Grád 5). Feidhmeoidh an ról laistigh den Roinn Tithíochta agus beidh sé mar chuid den Fhoireann Seirbhísí do Dhaoine gan Dídean.

Tá sé beartaithe painéal iarrthóirí cáilithe a bhunú óna líonfar an post mar Oibrí Cúraim Shóisialaigh (Grád 5) le linn shaolré an phainéil.

DUALGAIS AGUS FREAGRACHTAÍ




Cuimsíonn (ach gan iad amháin) a leithéid a leanas an ról:
· Agallamh agus measúnú a dhéanamh ar chliaint atá ag lorg seirbhísí do dhaoine gan dídean trí choinne nó trí theacht gan coinne chuig an gcuntar poiblí.
· Measúnú a chur ar fáil dóibh siúd atá ag iarraidh teacht ar sheirbhísí do Dhaoine gan Dídean, chomh maith le tacaíocht agus comhairle a chur ar fáil do dhaoine gan dídean, mar chuid d'uainchlár dualgas le haghaidh Dhaoine gan Dídean.
· Taifid fhíorasacha cothrom le dáta a choinneáil ar gach cliant lena bhfuil baint aige trí thaifead a dhéanamh ar bhunachair inmheánach na sonraí, agus ar an gCóras PASS (An Córas um Thacaíocht an Lóistín Conaire).
· Idirchaidreamh agus cumarsáid a dhéanamh le foireann Measúnú na Tithíochta lena chinntiú go dtugtar tús áite do gach iarratas ar Tithíocht a bhaineann le cliaint gan dídean agus go ndéanfar á bpróiseáil chun na roghanna bogadh ar aghaidh go dtí an Íocaíocht Cúnaimh Tithíochta do Dhaoine gan Dídean (ÍCT) agus nó go dtí an Tacaíocht Tithíochta Sóisialta a éascú.
· An idirghabháil riachtanach a chur ar fáil chun dul i ngleic leis na ceisteanna a chuireann cosc ar an duine ar leith/an teaghlach bogadh as baile.
· Cásanna a dhianscrúdú – naisc a chothú le húdaráis áitiúla eile, le Gardaí Síochána, le Seirbhísí na Sláinte, le Tulsa, le haon chomhlacht eile lena bhaineann, agus leis an bhfoireann inmheánach laistigh de rannóg na tithíochta.
· Oibriú le Seirbhís Cothabhála na dTionóntachta de chuid Chomhairle Cathrach na Gaillimhe, leis an Fhoireann do Dhaoine gan Dídean, siad sin Oifigigh Idirchaidrimh na Eastát Tithíochta de chuid an Roinne Oibre Sóisialta agus na geallsealbhóieí seachtracha.
· Tacaíocht a thabhairt don Fhoireann Oibre Sóisialta agus don Fhoireann do Dhaoine gan Dídean maidir le heaspa dídine.
· Lóistín éigeandála shealadach a eagrú, más gá, laistigh de na seirbhísí atá ar fáil faoi láthair .
· Cásbhainistiú a dhéanamh ar theaghlaigh agus ar dhaoine ar leith i lóistín éigeandála, nó iad siúd i gcineálacha eile na cóiríochta éigeandála a dteastaíonn tacaíocht uathu, chun riachtanais na tacaíochta ar leith agus na pleananna cúraim acu a aithint agus cabhrú leo dul i dteagmháil le seirbhísí cuí an phobail/na sláinte agus straitéis scoir as easpa dídine a fhorbairt agus a chur i bhfeidhm i ngach cás.
· Oibriú le soláthraithe na seirbhísí Lóistín is Bricfeásta, Óstán agus Árasán féinfhreastail le haghaidh lóistín éigeandála shealadach oiriúnach eile a aithint.
· Dlúthoibriú le Seirbhís Aimsitheoir na hÁite de chuid an ICT, agus leis an Oifigeach Cothabháil na Tionóntachta san Fhoireann do Dhaoine gan Dídean chun an spleáchas ar lóistín éigeandála a laghdú, trí bhearta coisctheacha a chur i bhfeidhm ar son na gcliant gan dídean. Atreoruithe a dhéanamh thar ceann cliant gan Dídean chuig Aimsitheoir Áite an ICT chun na cliaint a chumasú agus chun cabhrú leo lóistín phríobháideach oiriúnach a fháil ar cíos.
· Cabhrú le daoine cur fúthu sa lóistín agus a chinntiú go gcuirtear an cliant ar láneolas ar na seirbhísí atá ar fáil dó ó ghníomhaireachtaí seachtracha.
· Cabhrú le measúnú a dhéanamh orthu siúd a chodlaíonn amuigh agus freastal ar chruinnithe le soláthraithe na seirbhísí le linn an Fhreagra ar Aimsir Fhuar
· Comhaid agus taifid de chuid úsáideoirí na seirbhísí a chur le chéile agus a chothabháil agus tacaíocht leanúnach a thairiscint do na cliaint de réir mar is gá agus mar is cuí.
· Doicimidéacht a dhéanamh ar chruinnithe agus ar ghlaonna gutháin a rinneadh leis na cliaint.
· Tuarascálacha agus léirithe bunaithe ar do chuid oibre a chur ar fáil.
· Freastal ar chruinnithe de réir mar is cuí agus mar a iarrtar.
· Sonraí agus staidreamh a bhailiú maidir leis an tseirbhís do dhaoine gan dídean de réir mar is gá.
· Breisoiliúint agus FGL a dhéanamh de réir mar is gá.
· Ag teacht le Caighdeáin Oibrithe Cúraim Shóisialaigh, na taifid chuí a choinneáil agus tuarascálacha a chur le cheile maidir le cliaint agus le tionscadail eile de réir mar is gá.
· Tabhairt faoi aon dualgas eile a d’fhéadfaí a shannadh ó am go chéile.
· Na rialacha reachtúla, dhlíthiúla agus leath-reachtúla agus na rialacháin maidir le saincheisteanna na Sábháilteachta, na Sláinte agus an Leasa ag an obair a chomhlíonadh.
Ní liosta cuimsitheach na ndualgas atá i gceist thuas agus, dá bharr sin, d’fhéadfadh go mbeadh ar shealbhóir an phoist dualgais eile a chomhlíonadh de réir mar is cuí don phost a d’fhéadfaí a shannadh dó ó am go chéile agus a d'fhéadfadh cur le forbairt an phoist aige agus é ag freastal air.

CÁILÍOCHTAÍ DON PHOST MAR OIBRÍ CÚRAIM SHÓISIALAIGH





1. Carachtar: 
Caithfidh gach iarrthóir a bheith mar dhuine ar dhea-phearsanacht

2. Sláinte: 
Caithfidh riocht sláinte gach iarrthóir a thabhairt le fios go bhfuil ionchas réasúnach aige go mbeidh sé in ann seirbhís rialta agus éifeachtach a fhreastal.  

3. Saorántacht:
Ní mór d'iarrthóirí, faoi dháta aon tairiscint poist, a bheith:
I. Ina saoránach den Limistéar Eorpach Eacnamaíoch (LEE). Tá an LEE comhdhéanta de Bhallstáit an Aontais Eorpaigh, an Íoslainn, Lichtinstéin agus an Iorua; nó
II. Ina saoránach den Ríocht Aontaithe (RA); nó
III. Ina saoránach den Eilvéis de bhun an chomhaontaithe idir an AE agus an Eilvéis agus saorghluaiseacht daoine; nó
IV. Saoránach neamh-LEE ar céile nó leanbh de chuid saoránach LEE nó na Ríochta Aontaithe nó den Eilvéis é nó í agus a bhfuil víosa stampa 4 aige nó aici; nó
V. Aon duine ar dámhadh cosaint idirnaisiúnta orthu faoin Acht um Chosaint Idirnáisiúnta 2015 nó aon duine den teaghlach atá i dteideal fanacht sa Stát mar thoradh ar athaontú teaghlaigh agus a bhfuil víosa stampa 4 aige nó aici nó
VI. Saoránach neamh-LEE ar tuismitheoir linbh chleithiúnaigh é nó í ar saoránach de chuid Ballstát LEE nó den Ríocht Aontaithe den Eilvéis é nó í agus a chónaíonn ann, agus a bhfuil víosa stampa 4 aige nó aici.










4. 	Oideachas, Oiliúint, Taithí srl. (lch6)
Caithfidh gach iarrthóir na nithe seo a leanas a bheith aige ar an dáta is déanaí chun iarratais chríochnaithe a fháil:

a) An Dioplóma Náisiúnta i Staidéir Chúraim Shóisialaigh Fheidhmigh arna bhronnadh ag                           Cáilíocht agus Cáilíochtaí Éireann (CCÉ)

NÓ
b) An Dioplóma i gCúram Sóisialta arna bhronnadh ag Cáilíocht agus Cáilíochtaí Éireann (CCÉ)

NÓ

c) An Dioplóma i Staidéar Sóisialta Feidhmeach/Cúram Sóisialta arna bhronnadh ag OTBÁC

NÓ

d) Céim Baitsiléir Ealaíon (Onóracha) i gCleachtas Cúraim Shóisialaigh (íosleibhéal 7 ar chreat an CCÉ)

NÓ

e) Cáilíocht 3ú Leibhéal ábhartha i gCúram Sóisialta/ Staidéar Sóisialta nó i réimse gaolmhar.


Ní mór ceadúnas tiomána glan iomlán a bheith ag gach iarrthóir agus rochtain aige ar a charr féin.
[bookmark: _Hlk135218695]

*Ní mór do chinneadh ó Dhearbhú Cáilíochta agus Cáilíochtaí Éireann (QQ1) a bheith in éineacht le cáilíochtaí neamh-Éireannacha chun a n-inchomparáideacht le Creat Náisiúnta Cáilíochtaí na hÉireann a bhunú, ní mór doiciméad aistriúcháin a bheith in éineacht le cáilíochtaí ó thír thar lear freisin.


Ní mór do gach iarratasóir sonraí na gcáilíochtaí ar fad atá bronnta orthu a áireamh ar an bhfoirm iarratais.  Níor cheart glacadh leis an gcuireadh freastal ar Agallamh mar fhianaise go bhfuil na cáilíochtaí forordaithe agat agus/nó na ceanglais a bhaineann leis an bpost seo nó go bhfuil tú cáilithe de réir dlí an post a shealbhú. Beidh fianaise dhoiciméadach ag teastáil roimh cheapachán a dhéanamh sa chás go bhfuil sé curtha in iúl agat go bhfuil cáilíocht áirithe, taithí, etc. agat.






[bookmark: _Hlk139627047]Inmhianaithe 
· Eolas maith ar na seirbhísí laistigh den Earnáil do Dhaoine gan Dídean nó an taithí chomhchosúil ina leith.
· Taithí 2 bhliain ar a laghad ag obair i réimse soláthar na seirbhíse do dhaoine gan dídean nó i réime amhail na seirbhíse.
· Sár-scileanna scríobh na dtuairiscí agus an eagrúcháin.
· Tionscnamh agus na scileanna maithe idirphearsanta agus obair foirne a léiriú.
· Sár-scileanna an riaracháin agus na ríomhaireachta.

[bookmark: _Toc44083746]Beidh ag an Sáriarrthóir:
Taithí ar sheirbhísí dóibh siúd gan dídean nó an taithí chomhchosúil lena baineann.
a) Eolas maith oibre ar an gcúlra agus ar na beartais a rialaíonn soláthar na tithíochta sóisialta in Éirinn lena n-áirítear cearta agus teidlíochtaí sóisialta agus leasa shóisialaigh.
b) Scileanna láidre idirphearsanta, na cumarsáide, an eagrúcháin agus na caibidlíochta agus a bheith in ann ionadaíocht a dhéanamh ar an gComhairle ar bhealach gairmiúil agus inchreidte.
c) Féin-spreagadh leis an gcumas oibriú as a stuaim féin agus an cumas oibriú mar chuid d’fhoireann.
d) Sárscileanna an taifeadta.
e) Sárscileanna an TF.
f) Cur chuige oibre atá dírithe ar réitigh.
g) Taithí ar dhéileáil le foréigean agus/nó le hiompar dúshlánach.
h) An cumas oibriú i dteagmháil dhíreach le raon éagsúil na ngníomhaireachtaí agus na n-eagraíochtaí seachtracha.
i) Ceadúnas tiomána glan iomlán a bheith ag gach iarrthóir agus rochtain aige ar a charr féin.












	INNIÚLACHTAÍ DON PHOST

Leagtar síos na príomhinniúlachtaí don phost sa tábla thíos. Beifear ag súil go léireoidh an t-iarrthóir an dóthain fianaise laistigh den fhoirm iarratais aige agus ag an agallamh ar a chuid inniúlacht faoi gach ceann de na ceannteidil seo.

	[bookmark: _Hlk141864749]Bainistíocht agus Athrú

	Cumas Straitéiseach

	Léiriú an chumais a bheith éifeachtach chun an misean agus an fhís a aistriú ina bpleananna agus ina n-aschuir oibríochtúla.

	Líonrú agus Ionadaíocht
	· Léiriú an chumais caidrimh dhearfacha agus thairbheacha a fhorbairt agus a chothabháil le geallsealbhóírí.
· Léiriú an chumais íomhá agus próifíl dhearfach den údarás áitiúil a chothú.

	Torthaí a Sheachadadh

	Fadhbréiteach agus Cinnteoireacht
	· Léiriú an chumais gníomhú go cinntitheach agus cinntí tráthúla, eolasacha agus éifeachtacha a dhéanamh.

	Pleanáil an Oibriúcháin
	· Léiriú an chumais cur le pleananna oibriúcháin agus pleananna foirne a fhorbairt de réir tosaíochtaí agus gníomhaíochtaí dá réimse oibríochta, ag féachaint do na spriocanna corparáideacha, na cuspóirí oibriúcháin agus na hacmhainní atá ar fáil.
· Léiriú an chumais ardchaighdeáin na seirbhíse agus cúram na gcustaiméirí a bhunú.

	Cumarsáid Éifeachtach
	· Léiriú an chumais luach agus riachtanas na cumarsáide éifeachtaí a aithint.
· Léiriú scileanna éifeachtacha na cumarsáide ó bhéal agus scríofa
· Léiriú na scileanna maithe idirphearsanta.

	Éifeachtacht Phearsanta

	Spreagadh Pearsanta, Tionscnamh agus Gnóthachtáil
	· Díogras faoin ról agus spreagtha in aghaidh fadhbanna agus baic.
· Ag dul thar mar is gá nó a bhfuiltear ag súil leis, ag réamh-mheas na gcásanna agus ag gníomhú d'fhonn na fadhbanna a réamhghabháil.
· Deiseanna nua á gcruthú.

	Athléimneacht agus Folláine Phearsanta
	· Léiriú na féinmhuiníne cuí agus dearfaí.
· Feidhmíocht éifeachtach i dtimpeallacht le castacht agus ar luas suntasach. 

	Eolas agus Taithí Ábhartha ar Rialtas Áitiúil

	Eolas agus Tuiscint ar an Ról
	Léiríú na tuisceanna ar ról an Oibrí Cúraim Shóisialaigh i gcomhthéacs seachadadh níos leithne na seirbhísí de chuid an údaráis áitiúil.
2. Léiríiú an eolas agus na tuisceanna ar struchtúr agus ar fheidhmeanna an rialtais áitiúil.
3. Léiríiú an eolas ar shaincheisteanna reatha an rialtais áitiúil, ar na treochtaí amach romhainn agus ar threo straitéiseach an rialtais áitiúil.





PRÍOMHCHOINNÍOLLACHA NA SEIRBHÍSE

An Cineál Poist 
Líonfar poist bhuana agus shealadacha ábhartha amach anseo ón bpainéal a chuirfear le chéile.  Beidh an post/na poist lánaimseartha, buan/sealadach agus inphinsin.  Mairfidh an painéal ar feadh bliain amháin ón dáta a fhoirmítear é.  

Luach Saothair 
Is é seo a leanas an tuarastal bliantúil atá ar aon dul le post an Oifigeach Forine (Imlitir EL 01/2023):

	Pointe
	01/03/2023

	1
	€47,339

	2
	€48,811

	3
	€50,285

	4
	€51,761

	5
	€53,248

	LSI 1
	€54,981

	LSI 2
	€56,721



NÓTA TÁBHACHTACH: Ba chóir d’iarrthóirí a thabhairt faoi deara nach bhfuil an tuarastal tosaigh faoi réir caibidlíochta. Ní bhainfidh iontráil sa scála pá os cionn an phointe íosta ach le seirbhísigh phoiblí atá ann cheana i gcomhthéacs na gCiorclán Pá Rialtais ábhartha. Rachaidh iarrthóirí nach bhfuil clúdaithe ag Ciorcláin den sórt sin isteach sa scála pá ag an bpointe íosta i.e. €47,339

Cuimsíonn an tuarastal seo go hiomlán íocaíocht i dtaobh dliteanais i gcomhair glaonna amach lasmuigh d’uaireanta oifige/ag an deireadh seachtaine i gcásanna éigeandála.  
Féadfar ráta an luach saothair a athrú ó am go chéile ar aon dul le beartas an Rialtais ar phá.

Ní mór do shealbhóir na hoifige seo leis an údarás áitiúil aon táillí nó airgead eile (seachas a t(h)uarastal cuimsitheach) atá iníoctha leis/léi agus a fhaigheann sé/sí de bhrí a (h)oifige i dtaobh seirbhísí a cheanglaítear air/uirthi a dhéanamh faoi achtú ar bith.

PROMHADH:
(a) beidh tréimhse phromhaidh i gceist i ndiaidh ceapachán den sórt sin teacht i bhfeidhm ina mbeidh an duine a cheapfar ar promhadh,
(b) 12 mhí a bheidh i gceist leis an tréimhse sin ach féadfaidh an Príomhoifigeach Feidhmiúcháin, dá lánrogha féin, síneadh a chur le tréimhse mar sin,
(c) beidh deireadh leis an bhfostaíocht sin ag deireadh na tréimhse promhaidh mura ndeimhneoidh an Príomhoifigeach Feidhmiúcháin le linn na tréimhse sin go bhfuil seirbhís an duine sin sásúil.

UAIRE DUALGAIS 
Éileofar ar an duine a cheapfar seachtain oibre 35 uair an chloig a dhéanamh. Éileofar ar an iarrthóir a n-éireoidh leis/léi a c(h)uid uaire oibre a logáil de réir cheanglais an Achta um Eagrú Ama Oibre, 1997 agus éileofar air/uirthi comhoibriú le húsáid teicneolaíochtaí chun uaire mar sin a thaifead.


Saoire Bhliantúil:
30 lá sa bhliain an teidlíocht saoire bhliantúil.

Áit Chónaithe:
Beidh cónaí ar shealbhóir an phoist sa cheantas ina mbeidh a dhualgais le comhlíonadh nó laistigh d’achar réasúnach uaidh. 

Fostaíocht Lasmuigh:
Is post lánaimsireach seo agus ní fhéadfaidh an fostaí dul I mbun cleachtis príobhaideach nó baint a beith aige/aicí aon gnó seachtrach a chuirfeadh isteach ar comhlíonadh dualgas oifigiúl. 

Grinnfhiosrúchán an Gharda Síochána:
Éileofar ar an iarratasóir a n-éireoidh leis nó léi dul faoi Ghrinnfhiosrúcháin an Gharda Síochána  sula
gceapfar é/í.

Ranníocaíocht Aoisliúntais: 
Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme A de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 1.5% dá luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach).

Éileofar ar dhaoine a bheidh ina n-oifigigh inphinsin d’údarás áitiúil agus a bheidh incháilithe ráta Aicme D de ranníocaíocht ÁSPC a íoc i ndáil lena n-aoisliúntas ranníocaíocht a dhéanamh leis an údarás áitiúil ag ráta 5% dá luach saothair inphinsin.  

Scéim Baintrí & Dílleachta/ Céilí & Leanaí
Éileofar ar gach duine a bheidh ina n-oifigigh inphinsin d’údarás áitiúil i ndáil le Scéim Rialtais Áitiúil (Pinsean Ranníoc Céilí agus Leanaí), 1986 ranníoc ag ráta 1.5% dá luach saothair inphinsin a íoc leis an údarás áitiúil (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) de réir théarmaí na Scéime.

Iontrálaithe Nua ón 1 Eanáir 2013 - Scéim  Pinsean Seirbhíse Poiblí Aonair
MAIDIR LE hIONTRÁLAITHE NUA a earcaítear an 1 Eanáir, 2013 nó ina dhiaidh sin, chomh maith le hiar-sheirbhísigh poiblí a bheadh ag filleadh ar an tseirbhís phoiblí tar éis briseadh níos mó ná 26 seachtain.  Tá feidhm leis an Acht um Pinsin na Seirbhíse Poiblí (Scéim Aonair agus Forálacha Eile) 2012 le d’fhostaíocht.  Éilítear ar bhaill den Scéim seo i ndáil le haoisliúntas ranníocaíocht a dhéanamh ag ráta 3% den luach saothair inphinsin móide 3.5% den ghlan-luach saothair inphinsin (i.e. luach saothair inphinsin lúide dhá oiread an ráta bliantúil den Phinsean Stáit Ranníocach) agus tá tú incháilithe an ráta Aicme A den ranníocaíocht ÁSPC a íoc.

Aois Scoir: 
Cinnfear aois scoir maidir le Seirbhís na hEarnála Poiblí roimhe seo (más ann) agus tabharfar comhairle ina leith nuair a cheapfar an duine.






Iar-Fhostaithe den tSeirbhís Phoiblí 
D’fhéadfadh tionchar a bheith ar incháilitheacht chun a bheith san iomaíocht sa chás go raibh iarratasóirí fostaithe roimhe seo sa tSeirbhís Phoiblí in Éirinn agus gur baineadh leas as Scéim Seirbhíse Poiblí na hÉireann lena n-áirítear:
1. Scéim Dhreasaithe don Luathscor (ISER)
1. Ciorclán na Roinne Sláinte agus Leanaí (7/2010) 
1. Comhaontú Comhchoiteann: Íocaíochtaí Iomarcaíochta d’Fhostaithe sa tSeirbhís Phoiblí 

Ba chóir d’iarratasóirí a chinntiú nach mbeidh cosc orthu ó dul isteach sa tSeirbhís Phoiblí in Éirinn arís faoi théarmaí Scéimeanna den sórt sin.  Ní liosta críochnaitheach é sin agus ba chóir aon fhiosrúcháin a bheadh agat a dhíriú ar Iar-Fhostóir an iarratasóra sa tSeirbhís Phoiblí in Éirinn, ar an gcéad dul síos. 

Dearbhú 
Éilítear ar iarratasóirí a dhearbhú má bhain siad leas roimhe seo as scéim seirbhíse poiblí dreasachta luathscoir agus/nó as comhaontú comhchoiteann mar a luaitear thuas. Éilítear ar iarratasóirí freisin aon teidlíochtaí ar shochar pinsin Seirbhíse Poiblí (in íocaíocht nó coinnithe) ó aon fhostaíocht eile sa tSeirbhís Phoiblí agus/nó áit a bhfuil íocaíocht-in-lieu faighte aige/aici as seirbhís in aon fhostaíocht sa tSeirbhís Phoiblí a chur in iúl.

Tairiscint Cheapacháin 
Éileoidh Comhairle Cathrach na Gaillimhe ar dhaoine a dtairgfear ceapachán dóibh glacadh leis an gceapachán sin laistigh de thréimhse nach mó ná mí amháin ón dáta a ndéantar an tairiscint.  Mura nglacann siad leis an gceapachán laistigh den tréimhse sin, nó den tréimhse níos faide a chinnfidh an Chomhairle faoina lánrogha féin, ní cheapfaidh an Chomhairle iad. 

Déantar gach ceapachán faoi réir teistiméireachtaí sásúla a fháil agus d’fhéadfadh sé go mbeadh orthu fianaise cháipéisíochta a sholáthar de cháilíochtaí nó taithí a luaitear ina n-iarratais.
















	LEAGAN AMACH AN CHOMÓRTAIS 
Caithfear iarratais a dhéanamh ar fhoirmeacha iarratais oifigiúla agus sin amháin agus ní mór gach cuid a chomhlánú go hiomlán. Agus an fhoirm iarratais seo á comhlánú agat, tá sé ríthábhachtach go mbeifear cruinn mar go n-úsáidfear í mar cháipéis ionchuir ríomhaire.  Beidh an fhaisnéis a sholáthróidh tú ar an bhfoirm iarratais seo ina cuid lárnach den phróiseas gearrliostaithe.  D’fhéadfadh cinneadh Chomhairle Cathrach na Gaillimhe tú a chur san áireamh ar an ngearrliosta d’iarrthóirí a rachaidh chun cinn go dtí céim a dó den phróiseas, a bheith bunaithe ar an bhfaisnéis seo. 

Sa chás, go mbreithneoidh Comhairle Cathrach na Gaillimhe, bunaithe ar an líon daoine a bheidh ag lorg iontrála chuig an gcomórtas agus caighdeán eolais, oiliúna nó taithí go ginearálta na ndaoine sin, gan gach duine a ligean ar aghaidh chuig an gcomórtas, féadfaidh Comhairle Cathrach na Gaillimhe daoine a ligean ar aghaidh chuig an gcomórtas ar dóigh leo a bhainfidh amach caighdeán dóthanach lena roghnú agus lena moladh don cheapachán agus iad sin amháin.
Ní ionann duine a scaoileadh ar aghaidh chuig comórtas nó cuireadh a fháil chun freastal ar agallamh, agus a thabhairt le fios go bhfuil Comhairle Cathrach na Gaillimhe sásta go gcomhlíonann an duine sin riachtanais na Rialachán nó nach bhfuil sé/sí dícháilithe de réir an dlí ó phost a choimeád agus ní ionann agus barántas é go mbreithneofar d’iarratas tuilleadh.  Tá sé tábhachtach mar sin, go dtabharfá ar aird go bhfuil an dualgas ortsa a chinntiú go gcomhlíonann tú na riachtanais incháilitheachta don chomórtas sula bhfreastalaíonn tú ar agallamh.  Mura gcomhlíonann tú na riachtanais iontrála riachtanacha ach mar sin féin go bhfreastalaíonn tú ar agallamh, beidh tú ag cur costais gan ghá ort féin mar nach mbeidh Comhairle Cathrach na Gaillimhe freagrach as aon chostais a thabhófar a aisíoc.

D’fhéadfadh sé go mbeadh próiseas trí chéim sa chomórtas:
· Gearrliostú (Deisce agus/nó Agallamh)
· Agallaimh deiridh

Féadfaidh Comhairle Cathrach na Gaillimhe, dá lánrogha féin iarraidh ar iarrthóirí freastal ar réamhagallamh agus sa chás sin bheadh cead isteach chuig an agallamh iomaíoch ag brath ar iarrthóirí ag baint amach caighdeáin a bhreithníonn Comhairle Cathrach na Gaillimhe a bheith riachtanach sa réamhagallamh.  D’fhéadfaí é seo a chinneadh trí thriail inniúlachta, ceacht gearrliostaithe deisce agus nó agallamh gearliostaithe a úsáid.

Is Bord (boird) a bheidh curtha le chéile ag Comhairle Cathrach na Gaillimhe a thabharfaidh faoi na hagallaimh.  Déanfaidh an Bord (na Boird) fiúntas na n-iarrthóirí a mheas (ach amháin an méid is féidir iad a mheas) i ndáil le nithe dá dtagraítear sna Cáilíochtaí forordaithe agus aon ábhar iomchuí eile. Sula ndéanfar an measúnú deiridh, féadfaidh an Bord glaoch ar ais ar iarrthóir chun tuilleadh ceisteanna a chur air/uirthi.  Glacfar leis gur cuid den agallamh é aon fhreastal breise a bheidh de dhíth.  Breithneofar iarrthóirí agus iad sin amháin lena roghnú a bhainfidh caighdeán amach a bhreithníonn Comhairle Cathrach na Gaillimhe sin a bheith sásúil in agallamh iomaíoch.
Sula molfar é/í lena c(h)eapadh ní mór d’iarrthóir Comhairle Cathrach na Gaillimhe a shásamh go bhfuil an t-eolas agus an cumas cuí aige/aici (lena n-áirítear, ardchaighdeán oiriúnachta agus sa chás go mbeadh taithí riaracháin riachtanach, ní mór ardchumas riaracháin a bheith aige/aici ag an 

leibhéal cuí) chun go bhféadfar dualgais an phoist a chomhlíonadh mar is ceart.  Féadfaidh Comhairle Cathrach na Gaillimhe, dá lánrogha féin, duine (daoine) eile a roghnú agus a mholadh don cheapachán bunaithe ar thorthaí an chomórtais seo sa chás nach nglacfaidh an duine atá molta don cheapachán leis an gceapachán, nó ach a nglacfaidh sé/sí leis, go dtugann sé/sí suas é nó sa chás go dtiocfaidh folúntas breise chun cinn.

Tá gach iarrthóir freagrach as iad féin a bheith ar fáil don tástáil éigeantach (do na tástálacha éigeantacha) ar an dáta (na dátaí) a shonróidh Comhairle Cathrach na Gaillimhe agus as cibé socruithe atá riachtanach a dhéanamh chun a chinntiú go bhfaighfear an chumarsáid a sheolfar chucu ag an seoladh a bheidh sonraithe ar an bhfoirm iarratais. 

Coimeádann Comhairle Cathrach na Gaillimhe an ceart chun agallaimh a reáchtáil (gearrliostú agus/nó agallaimh dheiridh) trí ardán fíorúil e.g. MS Teams.  








































EOLAS GINEARÁLTA

Ní bheidh Comhairle Cathrach na Gaillimhe freagrach as aon speansas, speansais taistil san áireamh, a d’fhéadfadh go bhfulaingeodh iarrthóirí iad, i gceangal lena n-iarrthóireacht.
Dáta Deiridh:
[bookmark: _Hlk138411002]Ní mór an fhoirm iarratais chomhlánaithe a sheoladh/a sheachadadh ionas go sroichfidh sé an Rannóg Acmhainní Daonna, Comhairle Cathrach na Gaillimhe, Halla na Cathrach, Bóthar an Choláiste, Gaillimh, tráth nach déanaí ná 4.00pm Dé Luain, 28ú Lúnasa 2023. Ní thógfar san áireamh aon mhaíomh gur cailleadh nó gur cuireadh moill le haon fhoirm iarratais ná litir a bhaineann leis sa phost ach má thaispeántar Teastas poist ó Oifig an Phoist chun tacú leis an maíomh sin.  Fágtar faoin iarratasóir teagmháil a dhéanamh le An Post maidir le haon mhoilleanna.

Iarrthóirí a Mheas mar bheith Tarraingthe Siar:
Maidir le hiarrthóirí nach bhfreastalaíonn le haghaidh agallaimh nó trialacha cibé uair agus áit a n-iarrann Comhairle Cathrach na Gaillimhe, nó nach dtaispeánann siad, áit a iarrtar orthu, cibé fianaise a chur ar fáil a d’fhéadfadh Comhairle Cathrach na Gaillimhe a iarraidh maidir le haon ábhar atá ábhartha dá n-iarrthóireacht, ní bheidh aon éileamh eile acu ar bheith curtha san áireamh.
Na hAchtanna um Chosaint Sonraí 1988 – 2018 agus an Rialachán Ginearálta maidir le Cosaint Sonraí:
Nuair a fhaightear d’fhoirm iarratais, cruthaímid taifead ríomhaire i d’ainm, ina bhfuil cuid mhór den eolas pearsanta a chuir tú ar fáil.  I gcás go ndéanfaí d’ainm a mheas le haghaidh poist, cruthófar comhad láimhe.  Úsáidtear na taifid phearsanta chun críocha próiseáil d’iarrthóireachta amháin.  Tá an fhaisnéis sin a choimeádtar ar ríomhaire faoi réir na gceart agus na n-oibleagáidí atá leagtha amach sna Rialacháin Ghinearálta ar Chosaint Sonraí.

Rúndacht:
Faoi réir fhorálacha an Achta um Chosaint Sonraí, 1997 agus 2003; déileálfar go huile is go hiomlán faoi rún le hiarratais.
				Dícháileoidh canbhasáil.

Is fostóir comhdheiseanna í Comhairle Cathrach na Gaillimhe

TABHAIR FAOI DEARA: NÁ SEOL ACH AN FHOIRM IARRATAIS AR AIS AGUS COINNIGH AN LEABHRÁN EOLAIS DO THAIFID FÉIN.

